Rettens dom af 26. januar 2022 – Kedrion mod EMA
(Sag T-570/20) 1
(Aktindsigt – forordning (EF) nr. 1049/2001 – indsamling og behandling af plasma – Plasma Master File – afslag på aktindsigt – undtagelse vedrørende beskyttelsen af en tredjemands forretningsmæssige interesser – fejlagtig fastlæggelse af begæringens genstand – forpligtelse til at begrunde afslaget på aktindsigt specifikt og konkret)
Processprog: italiensk
Parter
Sagsøger: Kedrion SpA (Barga, Italien) (ved advokat V. Salvatore)
Sagsøgt: Det Europæiske Lægemiddelagentur (ved S. Marino og C. Schultheiss, som befuldmægtigede)
Intervenienter til støtte for sagsøgte: Baxter AG (Wien, Østrig) og Baxter Manufacturing SpA (Cittaducale, Italien) (ved advokat F. Borrás Pieri, solicitor A. Denoon og barrister C. Thomas)
Sagens genstand
Søgsmål støttet på artikel 263 TEUF med påstand om annullation af EMA’s afgørelse af 10. juli 2020 om afslag på sagsøgerens begæring om aktindsigt i listen over centre for indsamling og behandling af blod, som fremgår af medicinalvirksomheden Takedas Plasma Master File.
Konklusion
1)    Det Europæiske Lægemiddelagenturs (EMA) afgørelse af 10. juli 2020 om afslag på Kedrion SpA’s begæring om aktindsigt i listen over centre for indsamling og behandling af blod, som fremgår af medicinalvirksomheden Takedas Plasma Master File, annulleres.
2)    EMA bærer sine egne omkostninger og betaler de af Kedrion afholdte omkostninger.
3)    Baxter AG og Manufacturing SpA bærer hver deres egne omkostninger.
____________
1     EUT C 371 af 3.11.2020.